Source: http://projektjeink.birosag.hu/sites/default/files/allomanyok/ptk_e_learning/ptk6/lecke13_lap5.html
Timestamp: 2019-03-27 01:23:41
Document Index: 28995507

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ']

﻿ PTK Negyedik könyv: Családjog / XII. cím: A szülői felügyelet /XIX. Fejezet: A szülői felügyeleti jog szünetelése és megszűnése
PTK Negyedik könyv: Családjog / XII. cím: A szülői felügyelet /XIX. Fejezet: A szülői felügyeleti jog szünetelése és megszűnése
13.14. A családba fogadás
13.15. A szülői felügyelet megszűnése, megszüntetése és visszaállítása
g) a gyermeket a gyámhatóság nevelésbe vette, és szülői felügyeleti joga nem szűnt meg vagy azt a bíróság nem szüntette meg ;
A [Ptk.] a következő pontokon tér el a Csjt. rendelkezéseitől:
az (1) bekezdés b)–c) pontja egyrészt a nagykorúakra vonatkozó cselekvőképességi szabályok változása miatt tér el a Csjt. 91. §
(1) bekezdés a) pontjában foglaltaktól, másrészt a [Ptk.] szerint a cselekvőképesség korlátozottsága nem jelenti a tizenhatodik életévét betöltött kiskorú szülő gondozási, nevelési jogának és kötelezettségének szünetelését;
az (1) bekezdés f) pontja a Csjt. 91. § (1) bekezdés d) pontjában foglaltaktól abban tér el, hogy nyílt örökbefogadásra is vonatkozik;
a (2) bekezdés a szülői felügyelet szünetelése körében rendelkezik arról, ha a szülő együtt él a szülői felügyelettől megfosztott másik szülővel, a Csjt. erről az esetről a szülői felügyelet megszüntetésének lehetőségénél rendelkezik. (Gadó G., Németh A., Sáriné Simkó Á.: i. m. 215. o.)
(1) A szülői felügyeletet közösen gyakorló szülők vagy a szülői felügyeletet gyakorló szülő kérelmére - a különélő másik szülő meghallgatásával - a gyámhatóság hozzájárulhat ahhoz, hogy a szülő egészségi állapota, indokolt távolléte vagy más családi ok miatt a gyermeket más, általa megnevezett család átmenetileg befogadja, gondozza és nevelje, feltéve, hogy a családbafogadás a gyermek érdekében áll.
A [Ptk.] új rendelkezése, a Csjt. nem szabályozza a családbafogadás jogintézményét, az erre vonatkozó szabályozást a Gyvt. tartalmazza. (Gadó G., Németh A., Sáriné Simkó Á.: i. m. 215. o.)
A [Ptk.] új rendelkezése, a Csjt. nem szabályozza a családbafogadást és ehhez kapcsolódóan a szülők jogait és kötelezettségeit, az erre vonatkozó szabályozást a Gyvt. tartalmazza. (Gadó G., Németh A., Sáriné Simkó Á.: i. m. 215. o.)
A [Ptk.] új rendelkezése, a Csjt. nem szabályozza a családbafogadás felülvizsgálatát, az erre vonatkozó szabályozást a Gyvt. tartalmazza. (Gadó G., Németh A., Sáriné Simkó Á.: i. m. 215. o.)
d) ha a szülő a gyermeket annak érdekében, hogy más nevelje fel - személyazonosságának feltárása nélkül -egészségügyi intézmény arra kijelölt helyén hagyja, és a gyermekért hat héten belül nem jelentkezik.
A [Ptk.] új rendelkezése, a Csjt. nem tartalmazza külön a szülői felügyelet megszűnésére vonatkozó rendelkezéseket. (Gadó G., Németh A., Sáriné Simkó Á.: i. m. 215. o.)
b) a gyermeket más személynél helyezték el vagy átmeneti nevelésbe vették, és a szülő a gyermek elhelyezésére vagy az átmeneti nevelésbe vételre okot adó magatartásán, életvitelén, körülményein önhibájából nem változtat.
(3) Aki szülői felügyeletet megszüntető jogerős ítélet hatálya alatt áll, nem fogadhat örökbe, nem viselhet gyámságot, gyermek nála nem helyezhető el és - a bíróság vagy a gyámhatóság eltérő rendelkezésének hiányában - nincs joga arra, hogy gyermekével kapcsolatot tartson.
a (2) bekezdés a Csjt. 88. § (1) bekezdésének c) pontjában, illetve (3) bekezdésében foglalt esetről összevontan, bírói mérlegeléstől függő esetként rendelkezik;
nem a szülői felügyelet megszüntetése, hanem a szülői felügyelet szünetelése körében rendelkezik arról, ha a szülő együtt él a szülői felügyelettől megfosztott másik szülővel, a Csjt. erről az esetről a szülői felügyelet megszüntetésének lehetőségénél rendelkezik;
a (3) bekezdésben a szülői felügyelet megszüntetésének jogkövetkezményeiről rendelkezik és abban tér el a Csjt.-től, hogy a gyermekkel való kapcsolattartásról a bíróság vagy a gyámhatóság a főszabálytól eltérően is dönthet. (Gadó G., Németh A., Sáriné Simkó Á.: i. m. 216. o.)
A szülői felügyelet megszüntetésére kizárólag a bíróság jogosult a gyermek érdekét súlyosan sértő, felróható magatartást tanúsító szülővel szemben.
Az (1) bekezdés a) pontjában foglalt tényállás megállapításának és ennek következtében a szülői felügyelet megszüntetésének nem feltétele, hogy a szülő durva tettlegességet valósítson meg a gyermekével szemben, erre okot szolgáltathat pl. az olyan szülői magatartás is, ami a gyermeknél súlyos magatartászavart okozott, pszichiátriai és gyógypedagógiai kezelését maga után vonva [BH 2005.9.321.].
Nincsen ugyanakkor helye a szülői felügyelet megszüntetésének, ha a bűncselekményt elkövető szülőnek a szabadulását követően a gyermekekkel való magatartásában olyan mértékű pozitív változás következik be, mely - a gyermekek elsődleges érdekére figyelemmel - a szülői felügyelet visszaállítására adna alapot. Az adott ügyben ugyan a szülőt gyermekei veszélyeztetése miatt ítélte a bíróság szabadságvesztés büntetésre, azonban szabadulását követően a szülői felügyeletének megszüntetésére irányuló perindításig már huzamos ideje a háztartásában megfelelően gondoskodott a gyermekeiről, aki kötődnek hozzá [BH 2010.7.187.].
Nem szüntethető meg a szülői felügyeleti joga annak a szülőnek, akinek a gyermekével szembeni - egyébként súlyosan kifogásolható - magatartása nem felróható, mert pszichés megbetegedésére vezethető vissza [BH 2010.9.249-I.].
[A 4:186. § (1) bekezdésénél részletesen kifejtettek szerint 2014. január 1-jétől megszűnik az ámeneti, illetve tartós nevelésbe vétel jogi kategória, helyébe egységesen a "nevelésbe vétel" lép.]
A korábban kifejtettek szerint a szülői felügyelet bírósági megszüntetésére, e súlyos jogkövetkezmény alkalmazására csak a gyermek érdekét súlyosan sértő vagy veszélyeztető, felróható magatartás esetén van mód [BH 2000.5.206.]. A szülői felügyeleti jog megvonásának kivételességét az Emberi Jogok Európai Bírósága is több döntésében hangsúlyozta. A felügyeleti jogok súlyos megsértése, veszélyeztetése tevőlegesen (a gyermek huzamos, illetve kirívóan súlyos bántalmazása), illetve mulasztással (a szülői kötelesség elhanyagolása, a gyermek éheztetése stb.) egyaránt megvalósulhat. Okozati összefüggésnek kell tehát fennállnia a szülői magatartás, illetve a sérelem vagy veszélyhelyzet bekövetkezése között. A szülői felügyelet bírósági megszüntetése kifejezi a társadalom negatív értékítéletét az érintett szülővel szemben. A felügyeleti jog elvonására tehát csak akkor kerülhet sor, ha a gyermek érdekeinek megóvása más eszközzel nem biztosítható. A következetes bírói gyakorlat ezt a jogelvet érvényesíti. Az adott ügyben a Kúria nem adott helyet a szülői felügyelet megszüntetése iránti kereseti kérelemnek. Erre ugyanis nem szolgált kellő alapul az a körülmény, hogy az alperes huzamos ideje nem tesz önként eleget gyermektartásdíj-fizetési kötelezettségeinek, illetve, hogy évekkel a perindítást megelőzően botrányos, agresszív módon próbálta meg kierőszakolni a kapcsolattartást [Pfv.II.20.760.2012.10.]. (Makai K.: i. m., a 4:191. §-hoz fűzött kommentár)
A bíróság a jövőre nézve visszaállítja a szülői felügyeletet, ha azaz ok, amely miatt azt megszüntették, már nem áll fenn, és nincs egyéb olyan ok sem, amely a megszüntetésre alapul szolgálna.
A szülői felügyeleti jog bírósági visszaállításának szabályozása tartalmilag azonos a két törvénykönyvben. (Gadó G., Németh A., Sáriné Simkó Á.: i. m. 216. o.)
(2) A szülői felügyelet megszüntetése és visszaállítása iránt a korlátozottan cselekvőképes kiskorú személy és a cselekvőképességében a szülői felügyeleti jogok gyakorlása tekintetében részlegesen korlátozott szülő a pert - törvényes képviselője hozzájárulásával - személyesen indíthatja meg. A cselekvőképtelen szülő és gyermek nevében a pert a gyámhatóság hozzájárulásával a törvényes képviselő indíthatja meg.
a (2) bekezdés a cselekvőképességi szabályok változása miatt a korlátozottan cselekvőképes nagykorú szülő helyett a cselekvőképességében a szülői felügyeleti jogok gyakorlása tekintetében részlegesen korlátozott szülő perindításáról rendelkezik;
új rendelkezése az alperesek körének meghatározása (ezt a szabályozást a Pp. tartalmazza). (Gadó G., Németh A., Sáriné Simkó Á.: i. m. 216. o.)